આવેદનપત્રમાં જણાવ્યા મુજબ આ ઝીંગા ફાર્મ કોબની સીમમાં આવેલી ખેડુતોની ફળદ્રુપ જમીનની બાજુમાં જ આવેલ હોય અને ઝીંગા ફાર્મના તળાવમાં ભરવામાં આવતા દરીયાના ખારા પાણીને કારણે જમીનમાં ખારાશનું પ્રમાણ વધતુ જતુ હોય જેનાથી ખેતીના પાકને ગંભીર નુકસાન પહોંચવાની અને ખેડોની જમીનમાં ખારાશ ફેલાવાથી કુવાઓમાં પાણી પણ ખારા થઇ જવાની તેમજ તેનાથી પાકનો જમીનને અને પર્યાવરણને ગંભીર નુકસાન થવાની ભીતિ દર્શાવી છે. જેથી ૨૦૦૯થી કલેક્ટર કેસરકારની પરવાનગી વગર ચાલતા આ ગેરકાયદે ઝીંગા ફાર્મને બંધ કરાવવા ઉગ્ર માંગણી કરવામાં આવી છે. તેવી જ રીતે ચીખલી ગામના અન્ય માલિકીના સર્વે નં. ૧૬૧ પૈકીની જમીનમાં પણ તેના માલિક ઓઘડભાઇ નથુભાઇ બાંભણીયાએ પણ ગેરકાયદે ઝીંગા ફાર્મ બનાવવાની કામગીરી શરૂ કરેલ હોય જે આગામી દિવસ-૮માં તંત્ર દ્વારા બંધ કરાવવામાં નહીં આવે તો ગ્રામજનો સામુહિક રીતે પ્રાંત કચેરી ઉના સામે ગાંધી ચિંધ્યા માર્ગે ઉપવાસ આંદોલન કરવાની ફરજ પડશે તેવી પણ ચીમકી ઉચ્ચારવામાં આવી છે.